ನೀವು ಮಾತ್ರ ಮನೆಯೊಳಗೇ ಹಬ್ಬ ಮಾಡಿ: ಆರೋಗ್ಯ ಇಲಾಖೆ ಸೂಚನೆ ನವದೆಹಲಿ: ಹಬ್ಬ ಎಂದರೆ ಮನೆಯೊಳಗಷ್ಟೇ ಅಲ್ಲ, ಮನೆ ಹೊರಗೂ ಸಂಭ್ರಮ. ದೇವಸ್ಥಾನ, ಊರಿನ ಪ್ರಮುಖ ಸ್ಥಳಗಳಲ್ಲಿ ಹಬ್ಬದ ಆಚರಣೆ ನಡೆಯುತ್ತದೆ. ಆದರೆ ಈ ಖುಷಿ ಈ ಸಲ ಕೆಲವರಿಗೆ ಇರುವುದಿಲ್ಲ. ಕರೊನಾ ಸೋಂಕು ಹರಡುವಿಕೆ ತಡೆ ಹಿನ್ನೆಲೆಯಲ್ಲಿ ಕೇಂದ್ರ ಆರೋಗ್ಯ ಇಲಾಖೆ ಮಂಗಳವಾರ ಸ್ಟ್ಯಾಂಡರ್ಡ್ ಆಪರೇಟಿಂಗ್ ಪ್ರೊಸೀಜರ್ಸ್ ಎಸ್ಒಪಿ ಬಿಡುಗಡೆ ಮಾಡಿದೆ. ಅದರ ಮೂಲಕ ಹಬ್ಬಗಳ ಆಚರಣೆ ಬಗ್ಗೆಯೂ ಕೆಲವು ನಿಯಮಗಳನ್ನು ಉಲ್ಲೇಖಿಸಿದೆ. ವಿಶ್ವಮಟ್ಟಕ್ಕಿಂತಲೂ ಮೈಸೂರಲ್ಲೇ ಅತ್ಯಧಿಕ ಕರೊನಾ ಸಾವು! ಕಂಟೇನ್ಮೆಂಟ್ ಜೋನ್ಗಳನ್ನು ಹೊರತು ಪಡಿಸಿ ಉಳಿದ ಸ್ಥಳಗಳಲ್ಲಿ ಮಾತ್ರ ಹೊರಗೆ ಹಬ್ಬ ಆಚರಣೆ ಮಾಡಲು ಅನುಮತಿ ಇದೆ. ಕಂಟೇನ್ಮೆಂಟ್ ಜೋನ್ಗಳಲ್ಲಿ ಇರುವ ಆಯೋಜಕರು, ಸಿಬ್ಬಂದಿ, ಸಂದರ್ಶಕರು ಆ ಆಚರಣೆಗಳಲ್ಲಿ ತೊಡಗಿಸಿಕೊಳ್ಳುವಂತಿಲ್ಲ. ಕಂಟೇನ್ಮೆಂಟ್ ಜೋನ್ನಲ್ಲಿ ಮನೆಯೊಳಗಷ್ಟೇ ಹಬ್ಬ ಆಚರಿಸಿಕೊಳ್ಳಬಹುದು. ಹಬ್ಬಗಳ ಆಚರಣೆ ವೇಳೆ ಮಾಸ್ಕ್ ಧರಿಸುವುದು, ಸ್ಯಾನಿಟೈಸರ್ ಬಳಕೆ, ಸೋಷಿಯಲ್ ಡಿಸ್ಟೆನ್ಸ್ ಮುಂತಾದ ಮುಂಜಾಗ್ರತಾ ಕ್ರಮಗಳನ್ನು ಅನುಸರಿಸಬೇಕು ಎಂದು ಇಲಾಖೆ ತಿಳಿಸಿದೆ.